open-index/open-wikipedia-markdown huggingface dataset:
Kaarlo Gustafsson

**Karl (Kaarlo) Aulis Gustafsson** (21. kesäkuuta 1926 Riihimäki – 12. kesäkuuta 1994) oli suomalainen näyttelijä. Hän teki uraansa valtaosin Porin Teatterissa ja Turun kaupunginteatterissa.

## Ura
Gustafssonin vanhemmat olivat jalkinetyöntekijä Karl Helge Gustafsson ja Sanna-Liisa Gustafsson. Hän aloitti näyttelijäharjoittelijana Tampereen Työväen Teatterissa 1955–1958 ja jatkoi kiinnitettynä näyttelijänä Imatran teatterissa 1958–1959. Sitä seurasi kymmenen vuoden jakso Porin Teatterissa aina vuoteen 1969. Samana vuonna Gustafsson siirtyi Turun kaupunginteatteriin.

Gustafssonin rooleja olivat muun muassa tuomari Soratie (*Juurakon Hulda*), Akseli (*Täällä Pohjantähden alla*) ja Olavi (*Laulu tulipunaisesta kukasta*). Hän näytteli niin ikään Kosolan roolin (*[[Lapualaisooppera]]*), Peachumin roolin (*[[Kolmen pennin ooppera]]*) ja  Ossian Björcken roolin (*Katupeilin takana*).

Gustafsson näytteli myös Pyynikin kesäteatterissa, Porin kesäteatterissa ja Samppalinnan kesäteatterissa.

Gustafsson kuoli vuonna 1994 ja hänet on haudattu Turussa Turun hautausmaalle. 

## Lähteet
*
*
*

### Viitteet
Jay Cocks

**Jay Cocks** (s. 12. tammikuuta 1944 New York) on yhdysvaltalainen elokuvakriitikko ja elokuvakäsikirjoittaja. Hän teki käsikirjoittajana yhteistyötä elokuvaohjaaja Martin Scorsesen kanssa ja sai parhaan sovitetun käsikirjoituksen Oscar-ehdokkuuden elokuvasta *[[Viattomuuden aika (elokuva)|Viattomuuden aika]]* , jonka hän käsikirjoitti vain 17 päivässä, sekä  parhaan alkuperäisen käsikirjoituksen Oscar-ehdokkuuden elokuvasta *[[Gangs of New York]]*.

Cocks on tehnyt pitkän uran elokuva- ja musiikkikriitikkona *Time*-lehdessä ja hän on työskennellyt Scorsesen kanssa vuosikymmeniä. Cocksin ja Scorsesen yhteistyö alkoi jo 1960-luvulla. Cocksin ystäväpiiriin kuuluvat myös kuuluisat ohjaajat kuten Brian De Palma ja Steven Spielberg. Cocks on viimeistellyt käsikirjoituksia useisiin elokuviin ja TV-projekteihin. Kriitikkona toimiessaan Cocks ei ole enää aseta suurta painoarvoa arvosteluille, vaan hän on ilmaissut keskittyvänsä enemmän omaan tyytyväisyyteensä valmiiseen työhön.

## Filmografia

## Lähteet
Georeferointi

**Georeferointi** on eräänlainen koordinaattimuunnos, jossa digitaalisen aineiston, kuten kartan, ilmakuvan tai pistepilven sisäinen koordinaatisto suhteutetaan spatiaaliseen referenssijärjestelmään, jonka myötä digitaalinen tieto on sidottu sijaintiin todellisessa maailmassa. Termi voi viitata matemaattisiin kaavoihin, joita käytetään muunnoksen suorittamiseen, kuvatiedoston rinnalle tai sisälle tallennettuihin metatietoihin, joilla muunnos määritetään, tai prosessiin, jossa kuva sovitetaan manuaalisesti tai automaattisesti todelliseen maailmaan tällaisen metatiedon luomiseksi. Yleisin tulos on, että kuva voidaan integroida visuaalisesti ja analyyttisesti muihin paikkatietoihin paikkatieto- ja kaukokartoitusohjelmistoissa.

Käytettävissä on useita matemaattisia menetelmiä, mutta tyypillisesti prosessissa tunnistetaan useita maastokontrollipisteitä, joiden sijainti kuvassa ja maastossa tunnetaan, minkä jälkeen käytetään käyränsovitustekniikoita parametrisen (tai kappalemääräisen parametrisen) kaavan luomiseksi muun kuvan muuntamiseksi. Kun kaavan parametrit on tallennettu, kuva voidaan muuntaa dynaamisesti piirtämisen yhteydessä tai uudelleennäytteistää georeferoidun rasterimuotoisen tiedoston tai ortokuvan luomiseksi.

## Motivaatio
*Georeferointi on ratkaisevan tärkeää, jotta ilma- ja satelliittikuvista, yleensä rasterikuvista, saadaan käyttökelpoisia kartoituksessa, sillä se selittää, miten muut tiedot, kuten edellä mainitut GPS-pisteet, liittyvät kuvaan. 
*Erittäin olennainen tieto voi sisältyä eri ajankohtana tuotettuihin tietoihin tai kuviin. Näitä tietoja voidaan haluta joko yhdistää tai verrata nykyisin saatavilla oleviin tietoihin. Jälkimmäisen avulla voidaan analysoida tutkittavien piirteiden muutoksia tietyn ajanjakson aikana.
*Eri kartoissa voidaan käyttää eri projektiojärjestelmiä. Georeferointityökalut sisältävät menetelmiä näiden karttojen yhdistämiseen ja päällekkäin asettamiseen mahdollisimman pienellä vääristymällä.

## Lähteet
Luettelo Iranin kansallispuistoista

**Luettelo Iranin kansallispuistoista** sisältää tietoja Iranin kansallispuistoista. UNEP-WCMC:n Protected Planet -sivusto esittelee kuusitoista puistoa, jotka ovat Kansainvälinen luonnonsuojeluliitto IUCN:n luokittelussa ryhmässä kaksi, kansallispuistot.  Maan oma biodiversiteettiraportti vuodelta 2015 mainitsee, että puistoja on 29.

## Lähteet

## Aiheesta muualla
* Concept of the National Atlas of Protected Areas of Iran and its Realization 2008
Hämeenlinnan kaupunkiuutiset

**Hämeenlinnan Kaupunkiuutiset** on Hämeenlinnan ja Janakkalan alueella ilmestyvä ilmainen paikallislehti. Hämeenlinnan Kaupunkiuutiset omistaa Keskisuomalainen Oyj. Ennen kaupunginuutisia tuotti Aina Group.

## Lähteet
Punakatalufa

**Punakatalufa** (*Pristigenys serrula*) on suurisilmiin kuuluva kalalaji. Lajia tavataan Tyynemeren rannikolla Pohjois- ja Etelä-Amerikassa.

## Koko ja ulkonäkö
Punakatalufa kasvaa useimmiten noin 20 cm pitkäksi, ja voi suurimmillaan saavuttaa noin 35 cm:n pituuden. Ruumiinrakenteeltaan laji on soikea, litteä, korkea ja suuripäinen. Selkäevä on piikikäs ja vatsa- ja peräevät ovat pyöreähköt. Punakatalufan silmät ovat hyvin suuret ja suuri suu on vino. Kala on väriltään punainen tai oranssi ja ruumiissa on tummempi juovia. Evät ovat punaiset ja varsinkin nuorilla yksilöillä mustareunaiset. 

## Levinneisyys ja elintavat
Punakatalufaa tavataan Oregonista Chileen sekä Galápagos-, Kookos- ja Revillagigedosaarten läheisyydestä. Lajin elinympäristöä ovat kivikkoiset alueet ueimmiten 10–60 metrin syvyydessä ja syvimmillään 200 metrin syvyydessä. Punakatalufa on yöaktiivinen.

## Lähteet
Yakobner

**Yakobner** tai **Yakobher** oli 15. dynastian kolmas hyksoihin lukeutuva faarao, joka hallitsi noin 1594-1586 eaa. 

## Lähteet
Nihon Hidankyō

**Japanin atomi- ja vetypommiselviytyjien järjestöjen liitto** (), tunnetaan yleisemmin lyhyemmin **Nihon Hidankyō** (), on vuonna 1956 hibakushien perustama järjestö. Sen toiminnan tavoitteena on ydinaseeton maailma.

Järjestön toimintaan kuuluu tuhansien todistajien kertomuksien kerääminen, päätöslauselmien ja julkisten vetoomusten antaminen sekä vuosittaisten valtuuskuntien lähettäminen useisiin kansainvälisiin järjestöihin, mukaan lukien Yhdistyneisiin kansakuntiin, ajamaan maailmanlaajuista ydinaseriisuntaa. Se sai vuoden 2024 Nobelin rauhanpalkinnon ”pyrkimyksistään ydinaseettoman maailman saavuttamiseksi”.  

## Lähteet
Nuolijärven seisake

**Nuolijärven seisake** (lyhenne Nlj., ratakm 814,271) on lakkautettu rautatieliikennepaikka Suomen rataverkkoon kuuluvalla rataosalla . Liikennepaikka sijaitsi Nuolijärvien kylässä silloisessa Valtimon kunnassa, joka kuuluu nykyään Nurmeksen kaupunkiin.

Alun perin laiturivaihteeksi perustettu seisake koostui laiturista ja vaatimattomasta, yksikerroksisesta asemarakennuksesta. Asemalaiturit, sivuraiteet ja asemarakennus on sittemmin purettu. 

## Historia

Nuolijärven laiturivaihde avattiin marraskuussa 1929 samannimisen järven rannalle. Vaatimaton, tyyppipiirrustuksien mukainen laiturirakennus oli valmistunut vuotta aikaisemmin. Nuolijärven laiturivaihde muutettiin liikenteen hiljetttyä seisakevaihteeksi jo vuonna 1954. Tavaraliikenne päättyi vuonna 1966, minkä jälkeen Nuolijärvi toimi henkilöliikenteen seisakkeena vuoteen 1975. Liikennepaikka lakkautettiin seuraavana vuonna. 

## Lähteet
Bakhtegan

**Bakhtegan** () on ollut suolajärvi Iranin lounaisosassa, Fārsin provinssissa. Se oli Iranin toiseksi suurin järvi. Se oli ajiottain yhteydessä Tashk-suolajärveen, ja niiden yhteispinta-ala on 1455 km2.

Järvi oli merkittävä lintualue, joka oli muuttolintujen pysähtymispaikka jossa tavattiin flamingoja. International luokitteli alueen tärkeäksi lintualueeksi vuonna 1994, koska se tuki säännöllisesti monien lajien merkittäviä populaatioita. Uhanalaisia järvellä tavattuja lajeja ovat kiljuhanhi, idänkaulustrappi ja kiljukotka.

Kor-joki toi järveen vuosittain 1,7 miljardia kuutiometriä vettä. Joen patoaminen sai järven kuivumaan kokonaan vuonna 2018. Bakhtegan ja Tashk olivat kuivuneet hälyttävästi vuodesta 2008 lähtien.

Järven pohjoisosa kuuluu **Bakhteganin kansallispuistoon**, joka perustettiin vuonna 1995.

## Lähteet
Kheibar Shekan

**Kheibar Shekan** (myös **Kheibarshekan**, ) on iranilainen keskimatkan ballistinen ohjus (MRBM). Se julkaistiin vuonna 2022 ja edustaa Iranin vallankumouskaartin ohjusten kolmatta sukupolvea.

## Suunnittelu
Kheibar Shekan on kaksivaiheinen kiinteää ajoainetta käyttävä ballistinen ohjus. Ohjuksen kantama on tiettävästi noin 1&nbsp;450 kilometriä eli se luokitellaan keskimatkan ohjukseksi. Ohjus pystyy tekemään liikkeitä lentonsa aikana. Iran väittää, että ohjus on erittäin tarkka ja pystyy väistämään torjuntaohjukset tekemillään liikkeillä. Iranin mukaan ohjus ja sen massa ovat pienempiä samankaltaisiin ohjuksiin verrattuna ja ohjus on kuusi kertaa nopeampi laukaista.

Kheibar Shekan voidaan laukaista useista erilaisista alustoista, kuten kuorma-autolaveteilta. Iran säilyttää ohjuksiaan muun muassa maanalaisissa tukikohdissaan. Kheibar Shekanin taistelukärki voi tehdä liikkeitä kantorakettina toimivasta ohjuksesta irtautumisensa jälkeen lennon loppuvaiheessa. Kärjen nopeus lennon loppuvaiheessa on 7–10-kertainen äänennopeus.

Ohjuksen nimi tulee profeetta Muhammadin voittoon johtamasta taistelusta 600-luvulla. Nimi Kheibar Shekan tarkoittaa linnoituksenmurtajaa; Kheibar (juutalaisten linnoitus, jonka muslimit valtasivat) ja Shekan (murtaja).

## Käyttö
### Iranin käytössä
Iranin vallankumouskaarti iski tammikuussa 2024 ohjuksillaan väitettyihin terroristi- tai muuten viholliskohteisiin Irakissa, Syyriassa ja Pakistanissa. Ainakin osassa iskuissa käytettiin Kheibar Shekaneita. Länsimaissa tämä nähtiin voimannäyttönä, jolla Iran pyrkii osoittamaan esimerkiksi olevansa alueellinen suurvalta, ja että Israel ja Yhdysvaltojen sotilastukikohdat alueella ovat iskukantaman sisällä. Iskut olivat Kheibar Shekanin ensimmäinen käyttö taistelussa ja Iranin siihen asti kauimmaksi tekemiä ohjusiskuja.

Kheibar Shekaneita käytettiin ensi kertaa laajemmassa mittakaavassa Iranin hyökätessä ohjuksin ja lennokein Israeliin huhtikuussa 2024. Iran hyökkäsi toisen kerran Israeliin lokakuussa 2024, käyttäen ballistisia ohjuksia, joihin  todennäköisesti kuului Kheibar Shekaneita. Nämä ilmaiskuaallot liittyvät Gazan sodasta johtuvaan Israelin ja Iranin konfliktiin. Iskut nimettiin Iranissa operaatioiksi Tosi lupaus 1 ja 2.

### Huthien käytössä
Jemeniläinen militanttijärjestö huthit on käyttänyt Hatem 2 -ohjustaan meriliikennettä ja Israelia vastaan iskemiseen. Arvioiden mukaan se on oikeasti versio Kheibar Shekanista tai suoraan ohjus itse. Iranin tiedetään toimittavan aseitaan hutheille.

## Lähteet

## Aiheesta muualla
Kiusanmäen seisake

**Kiusanmäen seisake** (lyhenne Ksm., ratakm 821,500) on lakkautettu rautatieliikennepaikka Suomen rataverkkoon kuuluvalla rataosalla . Liikennepaikka sijaitsi silloisessa Valtimon kunnassa, joka kuuluu nykyään Nurmeksen kaupunkiin.

Kiusanmäen laiturivaihde koostui laiturista ja vaatimattomasta laiturirakennuksesta. Kiusanmäki rakennettiin alun perin seisakkeeksi vuonna 1937, mutta se oli miehitetty laituri vuosina 1948-1951, minkä jälkeen se toimi vuoteen 1956 seisakkeena. Liikennepaikkana Kiusanmäki lakkautettiin henkilöliikenteen päättymisen yhteydessä. 

## Lähteet
Jani-Petteri

**Jani-Petteri** on ''Putouksen'' kolmannella kaudella esiintynyt hahmo, jota esittää Iina Kuustonen. Hänen hokemansa on: ”Viitsivitsi, haittaakse? ”. Hahmo sijoittui kolmanneksi Vuoden sketsihahmo -kilpailun semifinaalissa, jossa häntä vastaan kilpaili Aku Hirviniemen esittämä Usko Eevertti Luttinen ja Armi Toivasen esittämä Leena Hefner o.s. Herppeenluoma.

Putouksen jälkeen toukokuussa 2011 Jani-Petteri julkaisi albumin *[[Haittaakse?]]*.

## Diskografia
### Albumi

### Singlet

## Lähteet
Alireza Fazeli Monfaredin murha

**Alireza Fazeli Monfared** oli 20-vuotias iranilainen homomies, joka kuoli läheistensä tekemän **murhan** uhrina Ahvāzissa 4. toukokuuta 2021. Hänen velipuolensa ja serkkunsa sieppasivat ja mestasivat hänet. Velipuoli oli ilmeisesti saanut tietää Monfaredin homoseksuaalisuudesta nähtyään kortin, jolla Monfared oli saanut vapautuksen asepalveluksesta. Murhan jälkeen tekijät kertoivat uhrin äidille jäänteiden sijainnin puun juurella Ahvāzin seudulla.

Monfared valmisteli ennen murhatuksi joutumistaan pakenemista Iranista Turkkiin. Hänellä oli tarkoitus matkustaa Turkkiin seurustelukumppaninsa luo ja ilmeisesti hakea turvapaikkaa Euroopasta. Monfaredin murhaajat syyttivät häntä häpeän tuottamisesta perheelle. Monfared oli aiemminkin saanut tappouhkauksia ja kohdannut painetta ulkoasunsa, sosiaalisen median imagonsa ja pukeutumisensa johdosta. Murhaa onkin käsitelty kunniamurhana. Monfaredin on kerrottu joutuneen ainakin kerran pidätetyksi Instagram-tilinsä johdosta.

## Lähteet
Babak Khorramdin (elokuvaohjaaja)

**Babak Khorramdin** (; 1974 – 15. toukokuuta 2021 Teheran) oli iranilainen elokuvaohjaaja, joka kuoli vanhempiensa tekemän murhan uhrina.

Khorramdin sai maisterin arvon Teheranin yliopiston taiteiden tiedekunnasta vuonna 2009. Hän matkusti jatkamaan opiskelua Lontooseen, mutta palasi monia vuosia myöhemmin Iraniin. Hänen elokuviinsa kuului vuonna 2015 esitetty elokuva turkkilaisen maahanmuuttajan kokemuksista Lontoossa. Elokuva käsitteli muun muassa äidin kaipuuta. Khorramdin piti elokuvaa henkilökohtaisena ja omien kokemustensa innoittamana. Elokuvakriitikko Hassan Solhjou piti Khorramdinin elokuvatuotannon minimalistista estetiikkaa vetoavana.

Khorramdin työskenteli Iranissa yliopisto-opettajana Karajin kaupungissa.

## Murha
Khorramdin joutui 47-vuotiaana vanhempiensa Akbar ja Iran Khorramdinin unilääkkeillä huumaamaksi, tukehduttamaksi ja puukottamaksi toukokuussa 2021. Vanhemmat kertoivat tappaneensa myös tyttärensä kolme vuotta aiemmin ja vävynsä kymmenen vuotta aiemmin. Isä perusteli tekoja uhrien moraalisella rappeutuneisuudella. Khorramdin oli isän sanojen mukaan tuonut yhteiseen asuntoon naisia, joita oli väittänyt opiskelijoikseen. Isä kertoi olevansa murhan tekemisestä helpottunut ja kiitti siitä Jumalaa.

Khorramdinin murha herätti sosiaalisessa mediassa keskustelua Iranin lainsäädännön suhteellisesta lempeydestä lapsiaan tappavia vanhempia kohtaan verrattuna muiden henkirikosten tekijöihin. Keskustelua herätti myös se, miksi tyttären ja vävyn aiemmat katoamiset eivät olleet käynnistäneet tutkintaa.

## Lähteet

## Aiheesta muualla
*
Roni Pietsalo

**Roni Pietsalo** (s. 9. maaliskuuta 2002, Tornio) on suomalainen jalkapalloilija, joka pelaa hyökkääjänä Ykkösliigan FC Hakassa.

## Jalkapalloura Suomen sarjoissa

Pietsalo aloitti jalkapalloilun Torniossa TP-47:n riveissä ja siirtyi viimeisiksi juniorivuosiksi vuodesta 2019 alkaen Rovaniemelle RoPS:n riveihin. Pääosin hän pelasi RoPS II-joukkueessa, joka pelasi Kakkosta. Kolmen RoPS-vuoden jälkeen hän siirtyi Kokkolaan KPV:n riveihin, joka pelasi Ykköstä.

Kaudeksi 2023 Pietsalo siirtyi Ykkösen tammisaarelaiseen Ekenäs IF:ään, jonka riveissä hän oli nostamassa seuraa Veikkausliigaan. Veikkausliigakaudella 2024 Pietsalo on pelannut EIF:n riveissä 10 ottelua.

## Lähteet
* Roni Pietsalo Veikkausliigan sivuilla

### Viitteet
Knabenin kappeli

**Knabenin kappeli** () on Kvinesdalin kunnassa Norjassa sijaitseva puinen pitkäkirkko vuodelta 1936.
## Lähteet

## Aiheesta muualla
Ænesin kirkko

**Ænesin kirkko** () on Kvinnheradin kunnassa Norjassa sijaitseva kivinen pitkäkirkko 1200-luvulta.
## Lähteet

## Aiheesta muualla
Fjelbergin kirkko

**Fjelbergin kirkko** () on Kvinnheradin kunnassa Norjassa sijaitseva puinen pitkäkirkko vuodelta 1722.
## Lähteet

## Aiheesta muualla
Eidin kirkko

**Eidin kirkko** voi tarkoittaa seuraavia Norjassa sijaitsevia kirkkoja:

* Eidin kirkko Kvinnheradin kunnassa
* Eidin kirkko Rauman kunnassa
* Eidin kirkko Stadin kunnassa.
Khyan

**Khyan** tai **Khian**  oli 15. dynastian  hyksoihin lukeutunut faarao, joka hallitsi noin 1586–1566 eaa. Hänen nimensä tarkoittaa luoteis-semiittisellä kielellä ”Syntynyt Khijar-kuukauden aikana”. Khyanin nimi esiintyy sylinterimäisissä sineteissä ja yhdessä skarabeessa. 

## Lähteet
Romina Ashrafin murha

**Romina Ashrafin murha** oli rikostapaus, jossa 14-vuotias tyttö joutui 37-vuotiaan isänsä Reza Ashrafin mestaamaksi nukkuessaan perheen asunnossa Hovighissa Iranissa 21. toukokuuta 2020. Tapaus toi julkista huomiota Iranin kunniamurhille.

14-vuotias Romina Ashrafi oli 21-vuotiaan poikaystävänsä Bahman Khavarin kanssa joutunut poliisin pidättämäksi viisipäiväisten etsintöjen jälkeen. Tyttö kertoi poliisille pelkäävänsä henkensä puolesta isänsä takia, mutta hänet luovutettiin silti isälleen Iranin lain vaatimuksen mukaisesti. Reza Ashrafi ei saanut vakuutettua tyttärensä äitiä tarpeesta pakottaa tytär itsemurhaan, joten hän päätti itse mestata tämän maataloustöissä käytettävällä sirpillä. Haastattelussa Romina Ashrafin täti kertoi isän kokeneen painostusta murhaan veljiensä taholta ja katsoneen palauttaneensa kunniansa teollaan. Iranin tiedotusvälineiden mukaan isä oli etukäteen kysynyt lakimieheltä, millaisen rangaistuksen murhasta voisi saada. Huoltajalle ei ollut mahdollista antaa kuolemantuomiota huollettavan murhasta vaan laki mahdollisti enintään kymmenen vuoden vankeusrangaistuksen.

Romina Ashrafin murha herätti kansallista kiukkua, ja presidentti Hasan Ruhani vaati tiukempaa lainsäädäntöä kunniamurhien torjumiseksi. Aktivistit syyttivät kunniamurhista patriarkaalisia kulttuuripiirteitä ja perinteitä, syrjintää sekä lainsäädännön kyvyttömyyttä naisten suojelussa väkivallalta. Sosiologi, kirjailija Chahla Chafiq väitti naisten tulevan yhteiskunnassa kohdelluiksi miesten omaisuutena.

## Lähteet
Öhlins

**Öhlins** tai **Öhlins Racing AB** on ruotsalainen yhtiö, joka kehittää jousitusjärjestelmiä autoihin, moottoripyöriin, maastopyöriin ja moottoriurheiluteollisuudelle.

## Lähteet
Ageranós

**Ageranós** () on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Kylän väkiluku on 16 (2021).

Ageranóksen kylä sijaitsee Mánin niemimaan itärannikolla eli Lakonianlahden rannalla olevalla pienellä niemellä noin 50 kilometriä etelään Spártin kaupungista. Se on rakennettu noin 50 metrin korkeuteen merenpinnasta laskettuna. Ageranós on osa Neochórin kyläyhdyskuntaa.

Kylässä on useita Mánille tyypillisiä tornimaisia kivitaloja, ja se on suojeltu perinteisenä asutuksena. Tornimaisiin taloihin lukeutuvat muun muassa Grigorákisin, Tsikourióksen, Altzerinákoksen ja Xintarákoksen tornit. Antiikin ajan Arainonin eli Arainoksen kaupunki tai kylä sijoitetaan nykyisen Ageranóksen paikalle, koska antiikin aikainen nimi vaikuttaa säilyneen muuntuneena nykyisen kylän nimessä. Paikalta on tehty roomalaisaikaisia löydöksiä.

## Lähteet

## Aiheesta muualla
Golestanin kansallispuisto

**Golestanin kansallispuisto** () on luonnonsuojelualue Iranissa, Golestanin maakunnan itäosassa ja Khorāsān-e Shomalin maakunnan länsiosassa. Se on Iranin suurin ja vanhin kansallispuisto. Sen pinta-ala on noin 92 000 hehtaaria. Se on myös Unescon biosfäärialue.

Puisto sijaitsee Elburs-vuorijonon itäosassa ja jatkuu vuorten itäpuolen tasangoille. Läheinen Kaspianmeri nostaa alueen ilmankosteutta. Suojelualueella on monia erilaisia luontotyyppejä, joissa on tavattu yhteensä 150 lintulajia, 54 matelija- ja sammakkoeläinlajia, 8 lajia suuria lihansyöjiä, kuten persianleopardeja ja karhuja, muita harvinaisia nisäkkäitä sekä yli 1 366 kasvilajia, joista 30 on endeemisiä.

Puiston länsiosassa vallitsee kostea subtrooppinen ilmasto, eteläosa on kuiva ja viileä. Puiston alueella on monia jokia ja tunnettuja vesiputouksia.

## Lähteet
Azar Nafisi

**Azar Nafisi** (, s. 1948 Teheran, Iran) on iranilais-yhdysvaltalainen kirjailija ja englanninkielisen kirjallisuuden professori. Nafisi on luennoinut ja kirjoittanut laajasti kirjallisuuden ja kulttuurin poliittisista vaikutuksista sekä iranilaisten naisten ja tyttöjen oikeuksista. Nafisin tuotannosta on suomennettu ​​*[[Lolita Teheranissa: kirjalliset muistelmat]]*.

## Elämä ja kirjallinen ura
Nafisi syntyi ja kasvoi Iranissa. Hänen isänsä Ahmed Nafisi oli Teheranin pormestari, ja hänen äitinsä Nezhat Nafisi oli ensimmäisiä Iranin parlamentissa istuneita naisita. Nafisi muutti 1970-luvulla Yhdysvaltoihin tekemään kirjallisuudentutkimuksen väitöskirjaa Oklahoman yliopistoon.

Myöhemmin Nafisi palasi Iraniin ja opetti englantia Teheranin yliopistossa. Vuoden 1979 Iranin vallankumouksen jälkeen ilmapiiri Iranissa muuttui. Nafisi erotettiin tehtävistään Teheranin yliopistolla vuonna 1981 tämän kieltäydyttyä käyttämästä huntua. Hän opetti sen jälkeen muissa iranilaisissa yliopistoissa.

Vuonna 1995 Nafisi jätti työnsä yliopistonlehtorina ja opetti pientä ryhmää opiskelijoita kotona keskustellen Iranissa tuolloin kiistanalaisina pidetyistä teoksista, kuten Lolitasta ja Rouva Bovarysta.  Vuonna 2003 Nafisi julkaisi tähän kokemukseen perustuvan teoksensa *Lolita Teheranissa - kirjalliset muistelmat,* joka kertoo iranilaisten arjesta seitsemän kirjallisuuden opiskelijan kautta. Kansainvälisesti menestynyt teos on käännetty 32 kielelle. Suomessa kirjan julkaisi WSOY vuonna 2005 Hanna Tarkan suomentamana.

Nafisi on kirjoittanut useita kirjallisia teoksia. Vuonna 2022 häneltä julkaistiin *Read Dangerously: The Subversive Power of Literature in Troubled Times.*

Nafisi palasi Yhdysvaltoihin vuonna 1997 ja asuu pääkaupungissa Washingtonissa.

## Lähteet
Geráki

**Geráki** (, ) on Kreikan kylä, joka kuuluu hallinnollisesti Evrótasin kuntaan, Lakonian alueyksikköön ja Peloponnesoksen alueeseen. Kylän väkiluku on  (2021).

Gerákin kylä sijaitsee noin 36 kilometriä itäkaakkoon Spártin kaupungista. Se on rakennettu noin 330 metrin korkeuteen merenpinnasta laskettuna. Antiikin aikana nykyisen kylän paikalla sijaitsi Geronthrain kaupunki. Sen akropoliina toimi saman kukkulan huippu, jonka rinteeseen nykyinen kylä on rakennettu. Nykyisen Gerákin kylän nimi on muuntunut Geronthraista. Antiikin aikaisen kaupungin mukaan on nimetty myös Evrótaksen kunnan osa Gerónthresin kunnallisyksikkö, joka on entinen itsenäinen kunta ja jossa Geráki sijaitsee.

Keskiajalla frankkivallan aikana vuonna 1209 hieman idempänä olevalle vuorenhuipulle rakennettiin Gerákin linna, joka korvasi Geronthrain vanhan akropoliin linnoituspaikkana. Paikalla, joka nykyisin tunnetaan nimellä Palaiókastro, on linnan ja linnoituskaupungin raunioita. Niiden vuoksi Gerákia kutsutaan joskus ”Pieneksi Mystrakseksi”.

Nykyinen kylä on jälleen antiikin aikaisen kaupungin paikalla. Gerákin pääkirkko on omistettu Neitsyt Marian kuolonuneen nukkumiselle (*Koímisi tis Theotókou*). Kylän bysanttilaisaikaisiin kirkkoihin lukeutuvat muun muassa Pyhän Johannes Khrystystomoksen (*Ágios Ioánnis o Chrysóstomos*) ja Pyhän Nikolaoksen (*Ágios Nikólaos*) kirkot.

Geráki muodostaa myös laajemman kyläyhdyskunnan (Δημοτική Κοινότητα Γερακίου, *Dimotikí Koinótita Gerakíou*), johon kuuluu varsinaisen Gerákin kylän lisäksi Velotán kylä. Koko yhdyskunnan väkiluku on  (2021).

## Lähteet

## Aiheesta muualla
Giakoumaíïka

**Giakoumaíïka** () on Kreikan kylä, joka kuuluu hallinnollisesti Spártin kuntaan, Lakonian alueyksikköön ja Peloponnesoksen alueeseen. Kylän väkiluku on 8 (2021).

Giakoumaíïkan kylä sijaitsee Lakonian pohjoisosassa lähellä Arkadian alueyksikön rajaa noin 39 kilometriä pohjoisluoteeseen Spártin kaupungista ja noin 29 kilometriä eteläkaakkoon Megalópolin kaupungista. Se on rakennettu Evrótas-joen sivujoen Kotitsiánin varrelle ja sijaitsee hieman länteen jokien yhtymäkohdasta. Giakoumaíïka on osa Logkaníkoksen kyläyhdyskuntaa.

Antiikin ajan Belbinan (myös Belemina) kaupunki sijoitetaan nykyisen kylän tienoille. Kylän lähellä sijaitsevat myös keskiaikaisen Chelmóksen linnan rauniot. Sen paikalla sijaitsi antiikin aikana spartalainen rajalinnoitus Athenaion.

## Lähteet
Iérakas

**Iérakas** (, ) eli **Gérakas** (Γέρακας) on Kreikan kylä, joka kuuluu hallinnollisesti Monemvasián kuntaan, Lakonian alueyksikköön ja Peloponnesoksen alueeseen. Kylän väkiluku on 55 (2021).

Iérakasin kylä sijaitsee noin 90 kilometriä itäkaakkoon Spártin kaupungista lähellä Lakonian itärannikkoa ja Myrtóonmeren rantaa. Antiikin aikana nykyisen kylän tienoilla sijaitsi Zaraksin kaupunki, josta kylän nimi on muuntunut. Kylän pääelinkeinoja ovat karjankasvatus ja kalastus.

Iérakas muodostaa myös laajemman kyläyhdyskunnan (Δημοτική Κοινότητα Ιέρακος, *Dimotikí Koinótita Iérakos*), johon kuuluvat varsinaisen Iérakasin kylän lisäksi kylät Ágios Ioánnis, Ariána, Limáni Iéraka ja Longári. Koko yhdyskunnan väkiluku on 129 (2021). Limáni Iéraka on Iérakasin ranta-asutus ja satama, joka sijaitsee Gérakaksenlahden rannalla ja josta etäisyys varsinaiseen Iérakasiin on noin neljä kilometriä.

## Lähteet

## Aiheesta muualla

* Ιέρακας. Kylän verkkosivusto.
Gérakas

**Gérakas** () voi viitata seuraaviin paikkoihin Kreikassa:

* Gérakas, kaupunki ja Pallínin kunnan kunnallisyksikkö Itä-Attikan alueyksikössä Attikan alueella
* Avgó eli Gérakas, saari Kreetan pohjoispuolella
* Iérakas eli Gérakas, kylä Monemvasián kunnassa Lakonian alueyksikössä Peloponnesoksen alueella
* Gérakaksenlahti eli Gérakaksen laguuni, lahti Peloponnesoksen niemimaan itärannikolla lähellä Iérakasta
Karvelás

**Karvelás** () on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Kylän väkiluku on 226 (2021).

Karvelásin kylä sijaitsee Mánin niemimaan itäosan sisämaassa noin 49 kilometriä etelään Spártin kaupungista ja noin viisi kilometriä sisämaahan Lakonianlahden rannasta. Kylän rakennuskantaan kuuluu useita Mánille tyypillisiä tornimaisia kivitaloja.

Karvelás muodostaa myös laajemman kyläyhdyskunnan (Δημοτική Κοινότητα Καρβελά, *Dimotikí Koinótita Karvelá*), johon kuuluvat varsinaisen Karvelásin kylän lisäksi kylät Gefyráki ja Petrovoúni. Koko yhdyskunnan väkiluku on 322 (2021).

## Lähteet
Kyparíssi

**Kyparíssi** (, ) on Kreikan kylä, joka kuuluu hallinnollisesti Monemvasián kuntaan, Lakonian alueyksikköön ja Peloponnesoksen alueeseen. Kylän väkiluku on 162 (2021).

Kyparíssin kylä sijaitsee Párnonas-vuoren juurella lähellä Lakonian itärannikkoa eli Myrtóonmeren rantaa noin 84 kilometriä itäkaakkoon Spártin kaupungista. Se on rakennettu noin 83 metrin korkeuteen merenpinnasta laskettuna. Antiikin aikana nykyisen kylän lähellä sijaitsi Kyfantan kaupunki. Sen akropoliina toimi kukkula, joka kohoaa heti kylän koillispuolella. Nykyisen kylän nimen on selitetty tulevan joko seudun sypressipuista tai suurmaanomistajasta nimeltä Kyparrísis. Kylä on rakennuskannaltaan perinteinen ja muistuttaa mantereisesta sijainnistaan huolimatta monin tavoin perinteistä saaristokylää, koska se sai tieyhteyden vasta vuonna 1970.

Kyparíssi muodostaa myös laajemman kyläyhdyskunnan (Δημοτική Κοινότητα Κυπαρισσίου, *Dimotikí Koinótita Kyparissíou*), johon kuuluvat varsinaisen Kyparíssin kylän lisäksi kylät Kápsala, Mitrópoli ja Paralía. Koko yhdyskunnan väkiluku on 402 (2021). Paralía on Kyparíssin ranta-asutus, josta etäisyys varsinaiseen Kyparíssiin on noin kilometrin.

## Lähteet
Diró

**Diró** (, ) on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Kylän väkiluku on 13 (2021).

Dirón kylä sijaitsee Mánin niemimaan itäosan sisämaassa noin 46 kilometriä etelään Spártin kaupungista ja noin kolme kilometriä sisämaahan Lakonianlahden rannasta. Se on osa Marathéan kyläyhdyskuntaa. Antiikin ajan Lasin kaupunki sijaitsi nykyisen kylän lähellä. Sen akropoliilla, joka on heti nykyisen kylän itäpuolella, on nykyisin keskiaikaisen Passaváksen linnan rauniot.

## Lähteet
Asopós (Lakonia)

**Asopós** () on Kreikan kylä sekä samanniminen Monemvasián kunnan kunnallisyksikkö (Δημοτική Ενότητα Ασωπού, *Dimotikí Enótita Asopoú*) ja entinen itsenäinen kunta. Se sijaitsee Lakonian alueyksikössä Peloponnesoksen alueella. Koko kunnallisyksikön väkiluku on  ja varsinaisen Asopóksen kylän väkiluku  (2021).

## Maantiede

Asopóksen kylä sijaitsee noin 68 kilometriä kaakkoon Spártista ja noin 3,5 kilometriä sisämaahan Lakonianlahden rannasta. Asopóksen kunnallisyksikkö käsittää alueen Monemvasián kunnan läntisessä keskiosassa. Kunnallisyksikön suurin asutus on Papadiánikan kylä.

## Historia

Asopóksen kylän ensimmäiset asukkaat tulivat Kreetalta. Kylän vanha nimi on *Konteviánika* (Κοντεβιάνικα ). Nykyisen nimensä kylä on ottanut noin viiden kilometrin päässä nykyisen Plýtran paikalla sijainneelta antiikin ajan Asopoksen kaupungilta.

Asopós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Monemvasián kuntaan yhdessä Moláoin, Voiésin ja Zárakasin kanssa.

## Kunnallisyksikön osat

Asopóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Hällbybrunn

**Hällbybrunn** on taajama Eskilstunan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 3&nbsp;394 asukasta vuonna 2021.

## Lähteet

## Aiheesta muualla
Egon Kjerrman

**Ernst Egon Napoleon Kjerrman** (25. syyskuuta 1920 Göteborg – 13. maaliskuuta 2007 Västerås) oli ruotsalainen säveltäjä ja kapellimestari. Hän työskenteli Sveriges Radiolla vuosina 1952–1986 ja tuli tunnetuksi Skansenin yhteislaulujen johtajana. Kjerrman aloitti pianonsoiton 7-vuotiaana ja opiskeli kanttoriksi Kuninkaallisessa musiikkikorkeakoulussa. Hän myös asui muutaman vuoden 1940- ja 1950-lukujen vaihteessa Yhdysvaltojen Chicagossa, jossa hän työskenteli muun muassa poliisina.
## Lähteet

## Aiheesta muualla
Reyhaneh Jabbari

**Reyhaneh Jabbari** (; 1987 – 25. lokakuuta 2014) oli iranilainen nainen, joka teloitettiin murhasta, jonka uhrina oli hänen raiskausyrityksestä syyttämänsä mies. Hänen tapaustaan käsiteltiin laajasti kansainvälisessä lehdistössä.

Jabbari työskenteli sisustusarkkitehtinä. Hänet pidätettiin vuonna 2007 puukotuksesta, jonka uhri oli entinen tiedusteluministeriön työntekijä Morteza Abdolali Sarbandi. Jabbari tuomittiin kuolemaan Teheranissa vuonna 2009. YK:ssa kiinnitettiin huomiota siihen, että tuomio perustui uhattuna annettuihin tunnustuksiin. Jabbari oli pidätyksen jälkeen kahden kuukauden ajan eristettynä vailla pääsyä juristin tai perheensä puheille. Sosiaalisessa mediassa kampanjoitiin Jabbarin teloitusta vastaan.

Jabbarin läheiset eivät onnistuneet saamaan Jabbarille armahdusta uhrin perheeltä. Jabbari teloitettiin hirttämällä aamulla 25. lokakuuta 2014. Amnesty International piti teloitusta äärimmäisenä pettymyksenä ja siihen johtanutta tutkintaa vakavasti viallisena. Myös Yhdysvallat ja Yhdistynyt kuningaskunta tuomitsivat teloituksen. Jabbarin äiti, näyttelijä Shole Pakravan lähti maanpakoon Saksaan Jabbarin kahden siskon kanssa. Saksalainen Steffi Niederzoll ohjasi yhteistyössä Pakravanin kanssa tekemänsä dokumentin *Seven Winters in Tehran* (2023).

## Lähteet
Egon

**Egon** on alun perin saksankielisellä alueella käytössä ollut ja sieltä Ruotsiin, Norjaan ja Tanskaan levinnyt miehen nimi, jonka alkuperän arvellaan olevan miekanterää tarkoittavassa sanassa (vrt. ruotsin kielen *[[:wikt:egg|egg]]*). Norjassa nimi oli ensimmäisenä tai ainoana etunimenä 260 miehellä vuosina 1900–2017. Nimipäivä on 5. marraskuuta yhdessä Egilin kanssa. Ruotsissa nimi oli suosituimmillaan 1920- ja 1930-luvuilla. Nimipäivää juhlitaan Ruotsissa 11. maaliskuuta yhdessä Edvinin kanssa. Tanskassa nimi oli suosittu 1900-luvun alussa, mutta 1940-luvulta alkaen harvinaisempi. Vuonna 2024 Egon oli etunimenä 3&nbsp;114 tanskalaisella.

## Tunnettuja Egon-nimisiä
* Egon Bahr (1922–2015), saksalainen sosiaalidemokraattinen poliitikko
* Egon Bondy (1930–2007), tšekkiläinen filosofi ja runoilija
* Egon Coordes (1944–2025), saksalainen jalkapalloilija ja valmentaja
* Egon Drews (1926–2011), saksalainen ratameloja (olympiamitalisti)
* Egon Franke (1935–2022), puolalainen miekkailija (olympiavoittaja)
* Egon Friedell (1878–1938), itävaltalainen filosofi ja kulttuurihistorioitsija
* Egon Horst (1938–2015), saksalainen jalkapalloilija
* Egon Jensen (1922–1985), tanskalainen sosiaalidemokraattinen poliitikko
* Egon Jönsson (1921–2000), ruotsalainen jalkapalloilija
* Egon Kapellari (s. 1936), itävaltalainen roomalaiskatolinen piispa
* Egon Kaur (s. 1987), virolainen ralliautoilija
* Egon Klepsch (1930–2010), saksalainen kristillisdemokraattinen poliitikko
* Egon Kjerrman (1920–2007), ruotsalainen säveltäjä ja kapellimestari
* Egon Krenz (s. 1937), itävaltalainen kommunistinen poliitikko, Itä-Saksan lyhytaikainen puoluejohtaja
* Egon Larsson (1914–1989), ruotsalainen näyttelijä
* Egon Meuronen (1922–2005), suomalainen sarjakuvapiirtäjä
* Egon Petri (1881–1962), saksalainen pianisti
* Egon Pollak (1879–1933), tšekkiläinen kapellimestari
* Egon Rannet (1911–1983), virolainen kirjailija
* Egon Schiele (1890–1918), itävaltalainen taidemaalari
* Egon Schultz (1943–1964), saksalainen kersantti
* Egon Svensson (1913–1995), ruotsalainen kreikkalais-roomalaisen tyylin painija (olympiamitalisti)
* Egon Wellesz (1885–1974), itävaltalainen säveltäjä ja musiikkitieteilijä
* Egon Zimmermann (1939–2019), itävaltalainen alpphiihtäjä (olympiavoittaja)

## Lähteet
Kvicksund

**Kvicksund** on taajama Eskilstunan ja Västeråsin kuntien alueella osittain Södermanlandin läänissä ja  maakunnassa, osittain Västmanlandin läänissä ja maakunnassa Ruotsissa. Taajamassa oli 2&nbsp;253 asukasta vuonna 2021. Taajaman pohjoisosa sijaitsee Nyckelön-saarella Mälaren-järvessä ja eteläosa järven rannalla. Saarelta on siltayhteys sekä järven etelä- että pohjoispuolelle.

## Lähteet

## Aiheesta muualla
Shahla Jahed

**Khadijeh ”Shahla” Jahed** (; 10. toukokuuta 1969 – 1. joulukuuta 2010 Evinin vankila) oli iranilainen murhasta tuomittu sairaanhoitaja.

Jahed oli määräaikaisessa avioliitossa jalkapalloilija Nasser Mohammadkhanin kanssa. Mohammadkhanin pääasiallinen vaimo Laleh Saharkhizan löydettiin kuoliaaksi puukotettuna kotoaan lokakuussa 2002. Mohammadkhani oli samaan aikaan Saksassa. Jahed pidätettiin epäiltynä murhasta marraskuussa 2003. Nasser Mohammadkhani oli myös epäiltynä osallisuudesta rikokseen, mutta hänet vapautettiin useita kuukausia kestäneen vangitsemisen jälkeen. Mohammadkhani kuitenkin tuomittiin 74 raipaniskuun Jahedin hänelle tuoman oopiumin käytöstä.

Shahla Jahed tunnusti murhan ollessaan ennen oikeudenkäyntiä vangittuna, mutta perui tunnustuksensa oikeudessa. Tämän johdosta esitettiin epäilyjä, että tunnustus olisi ollut Iranissa tavanomaiseen tapaan pakotettu. Jahed tuomittiin kuolemaan kesäkuussa 2004. Marraskuussa 2005 rikostapauksesta määrättiin suoritettavaksi uusi rikostutkinta. Kuolemantuomio pidettiin voimassa syyskuussa 2006. Ajatollah Mahmoud Hashemi Shahroudi määräsi jälleen uuden tutkinnan vuonna 2008. Jahedin kuolemantuomio kuitenkin pidettiin voimassa helmikuussa 2009. Jahed kirjoitti 13. syyskuuta 2010 ajatollah Sadeq Larijanille, mutta hänet teloitettiin Evinin vankilassa hirttämällä ennen aamun rukouskutsua 1. joulukuuta 2010. Iranin lain mukaan uhrin perhe olisi halutessaan voinut armahtaa murhasta tuomitun, mutta se ei tähän suostunut. Ennen teloitustaan Jahed rukoili, purskahti itkuun ja pyysi henkensä tulevan säästetyksi. Uhrin veli osallistui teloitukseen potkaisemalla siinä käytetyn korokkeen Jahedin jalkojen alta.

Iranin ihmisoikeuksien puolestapuhujat epäilivät Jahedin tunnustaneen pakotettuna. Kuolemantuomio perustui lähinnä tunnustukseen, jonka Jahed itse perui. Ihmisoikeusaktivisti Karim Lahidji piti Jahedia naisvihamielisen yhteiskunnan uhrina. Jahedin teloitus oli Iranissa 146. vuonna 2010 toimeenpantu.

## Lähteet
Mehdi Hosseini

**Mehdi Hosseini Bami** (; s. 1979 Teheran) on iranilainen säveltäjä.

Hosseini aloitti persialaisen musiikin opiskelun Iranissa ja sai myös sävellyksen perusopetusta Farhad Fakhreddinilta. Hän sai maisterin arvon Pietarin konservatoriosta, jossa häntä oli opettanut Aleksandr Mnatsakanjan. Opiskeltuaan vielä Sergei Slonimskin johdolla Hosseini väitteli musiikin tohtoriksi sävellyksessä. Lisäksi hän sai opetusta Nigel Osbornelta ja Tatjana Beršadskajalta. Hosseini on säveltänyt sinfonista musiikkia ja teoksia kamariorkesterille. Monodialla on ollut merkittävä asema hänen tuotannossaan. Hosseini on tehnyt myös etnomusikologista tutkimustyötä persialaisen alueellisen kansanmusiikin ja erityisesti dastgāh-järjestelmän aiheista.

Hosseini on tehnyt yhteistyötä lukuisten venäläisten orkesterien ja kokoonpanojen kanssa. Hänen teoksiaan on julkaistu Venäjällä ja esitetty muun muassa Mariinski-teatterissa. Vuonna 2011 hän perusti Pietarin nykymusiikkikeskuksen ja vuonna 2013 Pietarin kansainvälisen uuden musiikin reMusik-festivaalin. Hosseini sai vuonna 2013 albumillaan *Monodies* Iranin musiikkitalon vuoden parhaan albumin palkinnon.

## Lähteet
Teheranin kansainvälinen lyhytelokuvafestivaali

**Teheranin kansainvälinen lyhytelokuvafestivaali** () on lyhytelokuville omistettu vuosittainen tapahtuma Teheranissa Iranissa. Se perustettiin vuonna 1983 ja on sittemmin pidetty joka lokakuu.

Teheranin kansainvälisessä lyhytelokuvafestivaalissa järjestetään nykyään kansallinen ja kansainvälinen kilpailu. Festivaalilla on Oscar-palkintojen myöntäjien tunnustama asema, joten Teheranin kansainvälisen lyhytelokuvafestivaalin suurpalkinnon voittaja on kelvollinen harkittavaksi Oscar-palkintoehdokkaaksi. Teheranin kansainvälisen lyhytelokuvafestivaalin järjestäjä on Iranilaisen nuorison elokuvaseura. Festivaali hyväksyttiin vuonna 2005 International Short Film Conferencen jäsenfestivaaliksi. Vuonna 2014 tapahtumaan lähetettiin lähes 3&nbsp;000 elokuvaa 104:sta eri maasta. Vuonna 2024 sinne tehtiin ennätykselliset 13&nbsp;651 lähetystä, joka oli noin kaksinkertainen määrä verrattuna edellisen vuoden lähetyksiin.

## Lähteet

## Aiheesta muualla
* Viralliset sivut
Fredrik Wittstock

**Fredrik Wittstock** (1690 t.n. Nevanlinna – 1747 Gävle Ruotsi) oli suomalainen liike-, virka- ja moninkertainen valtiopäivämies, joka toimi pormestarina sekä Suomessa että Ruotsissa.

Wittstockin vanhemmat olivat kirkkoherra Joachim Wittstock ja Maria Christina Jaenisch ja puoliso vuodesta 1724 Anna Christina Boisman. Wittstock oli Viipurin varuskunnan sotatuomari, sotavanki Venäjällä ja Haminan pormestari 1722–1741. Porvarisvalan 1723 vannonut Wittstock oli myös sahojen osakas. Ruotsiin muutettuaan hänestä tuli Gävlen pormestari noin vuodesta 1743. Wittstock oli Haminan kaupungin edustaja valtiopäivillä 1723, 1738-1739 ja 1741, joilla hänen katsotaan edustaneen myssyjä. Ruotsiin Wittsctock lähti paetakseen Hattujen sotaa syksyllä 1721. Hän ei hoitanut enää Haminan pormestarin virkaansa, vaikka hän oli vielä saman vuoden valtiopäivillä kaupungin edustaja. Wittstock jäi Ruotsiin ja hänestä tuli sodan jälkeen Gävlen pormestari.

## Lähteet

## Aiheesta muualla
*
Apopi

**Apopi** tai **Apepi** oli 15. dynastian hyksoihin lukeutunut faarao, joka hallitsi noin 1585–1542 eaa tai 1566–1526 eaa. Hänen valtaistuinnimensä oli **Aaweserre** tai **Aauserra** (”Suuri ja mahtava kuin Re”). Manethon mukaan Apopi olisi hallinnut 36 vuotta ja 7 kuukautta. Jotkut tutkijat ovat kuitenkin sitä mieltä, että kysymyksessä on ollut kaksi peräkkäistä hallitsijaa, joilla oli sama nimi. Apopin nimi mainitaan useissa asiakirjoissa ja lukuisissa tuolta ajalta peräisin olevissa rakennuksissa. Apopilla oli kaksi sisarta, Tani ja Tcharydjet sekä tytär Harta. Apopin hallituskauden ensimmäisten vuosien aikana Ylä- ja Ala-Egyptin välillä vallitsi rauha, mutta levottomuudet alkoivat Thebassa hallinneen Seqenenre Taon kaudella ja jatkuivat hänen seuraajansa Kamosen aikana.

Apopi hallitsi vielä kautensa alkuvaiheessa suurta osaa Egyptistä, mutta Theban faaraoiden peräkkäisten hyökkäysten seurauksena Apopi joutui vetäytymään pohjoiseen pääkaupunkinsa läheisyyteen Niilin suistoon.

## Lähteet
Fredrik Johan Skippari

**Fredrik Johan Skippari** (10. helmikuuta 1859 Hamina – 8. lokakuuta 1934 Kemi) oli suomalainen Kemissä asunut apteekkari, pankinjohtaja ja lahjoittaja.

Skippari kävi neljä luokkaa Porvoon lyseota ja tuli 1876 apteekkioppilaaksi Virolahden apteekkiin. Hän muutti sitten Helsinkiin ja suoritti Kruununhaan apteekkissa työssä ollessaan farmaseuttitutkinnon 1880 ja proviisoritutkinnon 1885. Skippari oli työssä V apteekissa Helsingissä sekä lyhyempiä aikoja apteekeissa Haminassa, Hangossa ja Forssassa. Vuosina 1891–1893 hän harjoitti farmaseuttisia opintoja valtionstipendin turvin Saksassa Strassburgin ja Berliinin yliopistoissa. Vuonna 1897 hän sai omistukseensa vuonna 1860 perustetun Kemin I apteekin, jota hän piti kuolemaansa saakka. Kemissä Skippari toimi myös Pohjoismaiden Yhdyspankin Kemin konttorin johtajana 25 vuoden ajan vuoteen 1926 saakka ja Kemin Telefooni Oy:n toimitusjohtajana.

Skippari oli Kemin kaupunginvaltuuston ja rahatoimikamarin jäsenenä ja toimi valtuuston puheenjohtajana. Hän oli mukana perustamassa 1887 Suomen farmaseuttista yhdistystä ja toimi sen rahastonhoitajana 1889–1891. Kemissä Skippari oli mukana perustamassa Kemin Suomalaista Klubia.

Skippari lahjoitti testamentissaan Åbo Akademille 4-6 miljoonaa markkaa, Kemin kaupungille miljoona markkaa sairaalan rakentamiseksi parantumattomien sairaiden hoitamista varten, 100&nbsp;000 markkaa varattomien Kemin kansakoululasten vaatetusavustuksiin, 20&nbsp;000 markkaa Kemin suojeluskunnalle sekä muun muassa 200&nbsp;000 markkaa Suomen apteekkariyhdistykselle ja Farmaseuttien eläkekassalle. 

## Lähteet
Perjantaimoskeija (Isfahan)

**Perjantaimoskeija** () on Iranin Isfahanin  historiallisessa keskustassa sijaitseva moskeija. Se on esimerkki moskeija-arkkitehtuurin kehityksestä 12 vuosisadan aikana, alkaen vuodesta 841. Se on vanhin säilynyt tämäntyyppinen rakennus Iranissa ja vaikuttanut moskeijoiden suunnitteluun koko Keski-Aasiassa. Yli 20&nbsp;000&nbsp;m2:n kokoinen kompleksi on myös ensimmäinen rakennus, jossa sassanidien palatseissa käytetty neljän pihan rakenne yhdistyy islamilaiseen uskonnolliseen arkkitehtuuriin. Sen uurretut kupolit edustavat arkkitehtonista innovaatiota. Rakennuksissa on myös merkittäviä koristeellisia yksityiskohtia, jotka edustavat islamilaisen taiteen tyylien kehitystä tuhannen vuoden aikana. Moskeija on Unescon maailmanperintökohde vuodesta 2012.

## Lähteet
Fārsin sassanidiaikainen arkeologinen maisema

**Fārsin sassanidiaikainen arkeologinen maisema** () on Unescon maailmanperintökohde, joka koostuu kahdeksasta sassanidien aikaisesta arkeologisesta kohteesta Iranin Fārsin provinssin eteläosassa. Näihin kohteisiin kuuluu dynastian perustajan Ardašir I:n rakentama pääkaupunki ja hänen poikansa Šapur I:n rakennuttamia paikkoja. Ne mukautuvat ympäröiviin maastonmuotoihin ja ilmentävät akhaimenidien ja parthialaisten kulttuuriperintöä sekä Rooman valtakunnan taiteesta saatuja vaikutteita. Kohde liitettiin maailmanperintölistalle vuonna 2018.

File:Ghal'eh Dokhtar2.jpg|Ghal'eh Dokhtar
File:Tour de Gur.jpg|Gurin torni
File:Investiture Relief of Ardeshir by Hadi Karimi.jpg|Ardaširin reliefi
File:ArdachirVictory01.JPG|Ardaširin voittoa kuvaava reliefi
File:Bishapur (Iran) Sassanid Period 2.jpg|Bishapurin kaupunki
File:Firozahur.jpg|Ardaširin palatsi
File:Shapour statue.jpg|Šapurin patsas ja luola
File:Both domes of Sarvestan Palace.JPG|Sarvestanin palatsi
 
## Lähteet
Samuel Anini jr.

**Samuel Anini jr.** (s. 7. syyskuuta 2002, Vantaa) on suomalainen jalkapalloilija, joka pelaa hyökkääjänä Veikkausliigaa Ekenäs IF:ssä. Anini jr. debytoi Veikkausliigassa kaudella 2022 24. huhtikuuta AC Oulun riveissä ottelussa IFK Marienhamnia vastaan.

Samuel Anini Jr. liittyi juniorivuosien seurastaan PKKU:sta HJK:n organisaatioon kesällä 2019. HJK:ssä hän pelasi niin HJK:n junioreissa kuin Klubi 04:n joukkueessa. Kaudella 2021 hän oli Klubi 04:n Ykkösessä pelanneen joukkueen paras maalintekijä.

Kaudeksi 2022 Anini liittyi vuokrapelaajana Veikkausliigassa pelanneen AC Oulun riveihin. AC Oulussa hän pelasi kauden pelaten 15 ottelua ja tehden kaksi maalia. Kaudeksi 2023 hän siirtyi edelleen vuokralle Veikkausliigaseura IFK Mariehamniin, jossa hän pelasi myös kauden. Hän teki IFK Mariehamnin riveissä 17 ottelussa yhden maalin. Kaudella 2024 Anini pelasi alkukaudella vielä HJK:n organisaatiossa mm. tuli kentälle yhteen Veikkausliigaotteluun HJK:n riveissä. Elokussa 2024 hän siirtyi suoralla siirrolla Veikkausliigaseura Ekenäs IF:ään, jossa hän on pelannut kaksi ottelua.

Samuel Anini jr. on pelanniut urallaan neljässä Veikkausliigaseurassa (AC Oulu, IFK Mariehamn, HJK ja EIF) kaikkiaan 35 ottelua ja tehnyt kolme maalia. Hän on pelannut Suomen nuorisomaajoukkueissa (U17, U18 ja U20) 13 ottelua ja tehnyt yhden maalin vuosina 1018-2021.

Samuel Anini jr. on syntynyt Suomessa, mutta vanhemmat muuttivat Ghanasta Suomeen 1990-luvun lopulla.

## Lähteet
* Samuel Anini jr. Veikkausliigan sivuilla

### Viitteet
Kaniwa

**Kaniwa** eli **kanihua** (*Chenopodium pallidicaule*) on ruohovartinen ravintokasvi, joka kuuluu revonhäntäkasveihin. Matalakasvuinen kaniwa on kotoisin Etelä-Amerikasta, jossa sitä kasvatetaan vuoristossa jopa 4&nbsp;000 metrin korkeudessa. Kaniwa kestääkin jopa 10 asteen pakkasia ja sietää myös jonkin verran kuivuutta.

Kaniwan siemeniä syödään Perussa niin aamiaiseksi kuin pääruokanakin. Niitä käytetään myös keitoissa, muhennoksissa, jälkiruoissa, juomissa ja levonnaisissa. Etelä-Amerikan ulkopuolella kaniwaa ei tunneta kovinkaan hyvin.

Kaniwan siemenet huuhdellaan ennen käyttöä kitkerien saponiinien poistamiseksi. Siemeniä voidaan syödä sellaisenaan, paahdettuna tai jauhettuna. Lehtiä voidaan syödä pinaatin tavoin, ja kasvista saadaan myös punaista väriainetta.

Kaniwan siementen tärkkelyspitoisuus on noin 56–70 prosenttia, rasvapitoisuus 7–8 prosenttia ja proteiinipitoisuus 15–19 prosenttia. Siemenet sisältävät aminohappo lysiiniä mutta eivät gluteenia. Siemenissä on myös ravintokuitua, rautaa, sinkkiä, kalsiumia, vitamiineja, foolihappoa ja flavonoideja.

## Lähteet
Vertti Hänninen

**Vertti Petteri Hänninen** (s. 1. kesäkuuta 2002, Kajaani) on suomalainen jalkapalloilija, pelipaikaltaan keskikenttäpelaaja. Hänninen on edustanut Veikkausliigassa pelannutta IF Gnistania.

Vertti Hänninen on Rovaniemen Palloseuran kasvatti. Hän pelasi kauden 2020 Kakkosessa pelanneessa RoPS II:ssa, ja seuraavalla kaudella RoPS:n ykkösjoukkuetta, joka pelasi Ykkösessä.

Hänninen siirtyi kaudeksi 2022 Veikkausliigan Seinäjoen Jalkapallokerhoon (SJK), jossa hän pelasi niin Veikkausliigajoukueessa kuin kakkosjoukkueessa SJK Akatemia. Heinäkuussa 2023 hänet lainattiin Liettuan pääsarjajoukkue Džiugas Telšiaille pelaten seurassa vain kaksi liigaottelua loukkaantumisen vuoksi. Hännisen ura oli kahden kauden mittainen.

Hänninen kaudeksi 2024 Veikkausliiga-seuraan juuri nousseen IF Gnistanin riveihin. Hän oli joukkueen kokoonpanossa kauden alussa, mutta loukkaantui ja joutui jättämään väliin seuraavat 12 liigapeliä. Loukkaantumisesta toivuttuaan Hänninen on tehnyt kuusi pääsarjamaali ollen keskeisiä pelaajia joukkueen menestykselle Veikkausliigassa.

Vertti Hänninen on pelannut Veikkausliigaa kahdesa joukkueessa (SJK ja Gnistan) kaikkiaan 21 liigapeliä ja tehnyt kuusi maalia. Suomen kaksi U20-ikäluokan maaottelua marraskuussa 2021.

## Lähteet
Güler Duman

**Güler Duman** (s. 30. kesäkuuta 1967 Istanbul, Turkki) on turkkilainen kansanmusiikkitaiteilija, lauluntekijä, säveltäjä, juontaja ja musiikinopettaja. 1980-luvun alusta lähtien hänestä on tullut yksi turkkilaisen kansanmusiikin menestyneimmistä taiteilijoista. Duman on yksi 1990-luvun myydyimmistä kansanmusiikkitaiteilijoista. Hänet valittiin Saksan kulttuuriministeriön kulttuurilähettilääksi vuonna 2008.

## Diskografia
* *Dost Garip* (1980)
* *O Leyli Leyli* (1982)
* *Seher Yeli* (1984)
* *Mevlayı Seversen* (1985)
* *Misafir Geldim* (1987)
* *Nazlı Yara Küskünüm* (1987)
* *Kulluk Benim Olsun Sultanlık Senin* (1988)
* *Buldular Beni* (1990)
* *Gül Yüzlü Sevdiğim* (1991)
* *Duygu Pınarı (Vezrana)* (1992)
* *Güler Duman '94* (1994)
* *Bu Devran* (1995)
* *Öl Deseydin Ölmez Miydim?* (1997)
* *Yolcuyum Bu Dağlarda* (2002)
* *Türküler Dile Geldi* (2009)
* *Yüreğimden Yüreğinize* (2012)
* *Yüreğimden Yüreğinize Sazım* (2017)